༄༅། །གྲུབ་ཐོབ་ཀྱི་འཁོར་ལོས་སྒྱུར་བ་དཔལ་ས་སྐྱ་པ་ཆེན་པོ་མཐུ་སྟོབས་
དབང་ཕྱུག་ལ་གསོལ་བ་འདེབས་པ་དངོས་གྲུབ་མ་ལུས་པ་
འགུགས་པའི་ལྕགས་ཀྱུ་བཞུགས།
རྒྱ་གར་སྐད་དུ། ཤྲཱི་དྷརྨཱ་སྭ་མི་སིདྡྷ་ཤྲ་མ་ནཱ་གུ་རུ་བཛྲ་ཨཱ་ཙཱ་ན་མཿ བོད་སྐད་དུ། དཔལ་ཆོས་ཀྱི་
རྗེ་གྲུབ་པའི་དབང་ཕྱུག་ཆེན་པོ་བླ་མ་རྡོ་རྗེ་སློབ་དཔོན་ལ་ཕྱག་འཚལ་ལོ། །གངས་ཅན་བསྟན་པའི་
བདག་པོ་ས་སྐྱ་པའི། །དྲི་མེད་རིགས་སུ་བསམ་ཤིང་སྤྲུལ་བའི་སྐུ། །གྲུབ་པ་མཆོག་གི་ས་ལ་ངེས་
བཞུགས་པའི། །མཐུ་སྟོབས་དབང་ཕྱུག་ཞབས་ལ་གསོལ་བ་འདེབས། །གང་སྐུ་ངོ་མཚར་ཆ་ལུགས་
སྣ་ཚོགས་པ། །སྟོན་པར་མཛད་པ་ཀུན་གྱིས་མཐོང་མ་ཐག །དབང་མེད་དད་པའི་སྤུ་ལོང་གཡོ་མཛད་
པའི། །མཐུ་སྟོབས་དབང་ཕྱུག་སྐུ་ལ་གསོལ་བ་འདེབས། །གང་གསུང་ཆོས་བརྒྱད་གྲོལ་བའི་ཡ་མཚན་
ཚིག །དཔལ་གྱི་མགུལ་ནས་སྒྲིབ་མེད་ཐོལ་ལེ་བ། །ཐོས་པས་ཨ་འཐས་ཅན་རྣམས་སྤ་བཀོང་པའི། །
མཐུ་སྟོབས་དབང་ཕྱུག་གསུང་ལ་གསོལ་བ་འདེབས། །གང་ཐུགས་རྣམ་ཀུན་མཆོག་ལྡན་སྟོང་ཉིད་
74

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
དང༌། །མཆོག་ཏུ་མི་འགྱུར་བདེ་ཆེན་རོ་མཉམ་པས། །ནམ་ཡང་བདེ་སྟོང་རོལ་པས་དུས་འདའ་བའི། །
མཐུ་སྟོབས་དབང་ཕྱུག་ཐུགས་ལ་གསོལ་བ་འདེབས། །གང་གི་ཡོན་ཏན་སྐམ་སར་ཆུ་འདོད་ཞིང༌།
སྲ་བའི་བྲག་ལ་ཕྱག་ཞབས་རྗེས་འཇོག་སོགས། །ཡུལ་སྣང་དབང་དུ་ལུས་པའི་རྫུ་འཕྲུལ་ཅན།
།
།
མཐུ་སྟོབས་དབང་ཕྱུག་ཡོན་ཏན་བསམ་བཞིན་དད། །གང་གི་ཕྲིན་ལས་ཆོས་ཀྱི་དྲིན་ནོས་དང༌།
།
ཞལ་མཇལ་གསུང་ཐོས་དཀར་པོའི་འབྲེལ་ཅན་གྱིས། །དབུས་གཙང་མངའ་རིས་མདོ་ཁམས་ཡོང་
ཁྱབ་པའི།
།ཕྲིན་ལས་རྒྱ་མཚོའི་མངའ་བདག་ཁྱོད་གཅིག་བསྔགས། །དེ་ལྟར་བླ་མའི་སྐུ་གསུང་ཐུགས་
ཡོན་ཏན། །ཕྲིན་ལས་རྣམས་ཀྱི་རྣམ་ཐར་སྒྲོ་སྐུར་དང༌། །བྲལ་བ་རང་བཞིན་བརྗོད་པའི་ངག་ཚིག་
གིས། །གསོལ་འདེབས་འདི་ལ་འདུན་རྣམས་སྐལ་བ་བཟང༌། །བདག་འདྲའི་ལུང་རྟོགས་ཡོན་ཏན་
མ་ལུས་པ། །གཅིག་ཏུ་སྤུངས་ཀྱང་མགོན་ཁྱོད་རྣམ་ཐར་གྱི། །ངོ་མཚར་གཅིག་གི་ཆར་ཡང་མི་ཕོད་
ལ༑ ༑འདི་འདྲ་བསམས་ཤིང་སྙིང་ནས་གསོལ་བ་འདེབས། །དེ་སྐད་གཅམ་བུའི་ངོ་བསྟོད་མ་ཡིན་ཞིང་། །
ཆོས་དང་ཟང་ཟིང་དྲིན་ལའང་བསམས་མིན་ཏེ། །དེས་ན་གཉེན་གྱིས་འབྲེལ་པས་ག་ལ་ཞིག །ངེས་
པར་གྲུབ་པའི་ངེས་ཤེས་རྙེད་ལས་སོ། །ལེགས་བྱས་འདིས་མཚོན་རྣམ་དཀར་བ་ཡི་མཐུས། །བདག་
དང་མཁའ་མཉམ་འགྲོ་བ་མ་ལུས་པའི། །དུས་གསུམ་བསགས་པའི་སྡིག་སྒྲིབ་ཀུན་བྱང་ནས། །ཡིད་
ལ་རེ་བ་འདི་དག་འགྲུབ་གྱུར་ཅིག །བསྟན་འགྲོའི་རྩ་ལག་གྲུབ་པའི་དབང་ཕྱུག་ཁྱེད། །ཞབས་པད་
བརྟན་ཅིང་བདག་ཀྱང་ཚེ་མཐར་ཕྱིན། །བསྟན་པ་འཛིན་པའི་གདུང་རིགས་མྱུར་འབྱོན་ཞིང༌། །དེ་
རྒྱུན་སྐལ་བར་རྒྱུན་མི་ཆད་པར་ཤོག །དེ་ལྟར་ཅི་བསམ་འགྲུབ་པའི་དགེ་མཚན་གྱིས། །སྤྱི་དང་བྱེ་
བྲག་བསྟན་པ་ཆེར་རྒྱས་ནས། །ཆོས་དང་སྲིད་ཀྱི་དཔལ་འབྱོར་བསམ་ཡས་ཀྱིས། །དཔལ་ལྡན་ས་
སྐྱ་མཛེས་པའི་རྒྱན་དུ་ཤོག །བསྟན་པའི་ཉི་མ་སྔགས་འཆང་ཆོས་རྗེ་དང༌། །པདྨའི་རྣམ་འཕྲུལ་བསོད་
ནམས་དབང་པོའི་ཞབས། །སྦས་པའི་སངས་རྒྱས་གྲགས་པ་བློ་གྲོས་ཀྱིས། བསྟན་པ་སྲིད་མཐར་གནས་
པའི་བཀྲ་ཤིས་ཤོག །ཅེས་པ་འདི་ཡང་ས་སྐྱ་པ་ཤཱཀྱའི་དགེ་བསྙེན་པཎྜི་ཏ་སྔགས་འཆང་ངག་དབང་
75

དཔལ་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་སོགས་བསྟོད་ཚོགས་སྐོར།
ཀུན་དགའ་བསོད་ནམས་ཀྱིས། གྲུབ་ཐོབ་ཀྱི་འཁོར་ལོས་བསྒྱུར་བ་དཔལ་ས་སྐྱ་པ་ཆེན་པོ་མཐུ་སྟོབས་
དབང་ཕྱུག་གི་ངོ་མཚར་བའི་རྣམ་ཐར་རྣམས་མཐོང་བའི་མོད་ལ་སྐྱེས་མཆོག་གང་དེ་གྲུབ་པ་མཆོག་
གི་ས་ལ་བཞུགས་པའི་ངེས་ཤེས་ཁྱད་པར་ཅན་རྙེད་ནས། དཔལ་ས་སྐྱའི་བཞི་ཐོག་བླ་བྲང་དུ་མགྱོགས་
པར་སྦྱར་བའི་ཡི་གེ་པ་ནི་ཤབ་སྟོད་པ་བཀྲ་ཤིས་དོན་གྲུབ་བོ། །འདིས་བསམ་པ་ཇི་ལྟ་བ་བཞིན་དུ་འགྲུབ་
པའི་རྒྱུར་གྱུར་ཅིག །སརྦ་མངྒ་ལཾ།། །།
༄